Ek het 'n 8 weke oue mannetjie hondjie (kruis tussen Pug & klein poedel). Hy gebruik my huis en sy bed (wat langs my laundry in 'n klein gebou staan). Ek sien nie dat hy rondom sy bed poef nie, maar dit was gisteraand koud, toe sit ek sy bed in die laundry en los die deur oop wat na die klein geboutjie en na buite kant toe loop. Vanoggend toe ek daar instap sien ek die hondjie het op sy bed gepoef. Die vorige aand het sy kombers nat gevoel (hy piepie op sy kombers). Ek sou hom graag wou leer om dit nie in die huis te doen, sodat hy later binne die huis kan slaap. As ek hom in die act vang, skel ek hom uit terwyl ek sy neus daarin vryf en 'n houtjie op die boud gee - ek vat hom dan ook onmiddellik uit. Wat kan ek doen, want ek het in my lewe al 'n paar honde gehad, maar dis die 1ste keer wat ek met so iets te doen kry! My ander hond is 'n wyfie Jack Russell - ek het haar gekry toe sy so 6mnde+ was en het haar net 3 keer uitgeskel wat sy in die huis gepiepie het en sy het dit nooit weer daarna gedoen nie. Ek kry haar jammer, want sy en die klein hondjie deel 'n bed - die klein hondjie wil nie alleen slaap nie. Hulle 2 kom baie goed oor die weg asook met die huismense. Die ander ding is my Jack Russell het ontsettend baie vlooie, ons het al als probeer, nie eens frontline werk nie - en ons volg presies die aanwysings. Nou het die klein hondjie so 'n seerplekkie gekry op sy nek wat nie gesond wil raak nie en die vlooie koek saam daar. Ek weet nie of dit die vlooie is wat die seerplek veroorsaak het nie. Vir my vorige honde het frontline gewerk. Hoe oud moet die klein hondjie wees voor ek hom kan behandel met vlooie en wat kan ek gebruik of doen wat PERMANENT van die vlooie ontslae sal raak - voor dit my huis oorneem! By voorbaat baie dankie!